钦定古今图书集成/明伦汇编/官常典/第394卷 > 裴潾
## 钦定古今图书集成/明伦汇编/官常典/第394卷 > 裴潾

按《唐书》本传：潾本河东闻喜人，笃学善隶书。以荫仕，
元和初，累迁左补阙。于是两河用兵，宪宗任宧人为
馆驿使，检稽出纳。有曹进玉者，尤恃恩倨甚，使者过，
至加捽辱，宰相李吉甫奏罢之。会伐察，复以中人领
使。潾谏曰：“凡驿，有官，专尸之。畿内以京兆尹，道有观
察使、刺史相监临台，又御史为之使，以察过阙。犹有
不职，则宜明科条督责之，谁不惕惧？若复以宫闱臣
领之，则内人而及外事，职分乱矣。夫事不善，诫于初
体有非，不必大方开太平，澄本正末。宜塞侵官之原，
出位之渐。”帝虽不用，而嘉其忠，擢起居舍人。帝喜方
士，而柳泌为帝治丹剂，求长年。帝御剂中躁病渴，潾
谏曰：“夫除天下之害者，常受天下之利；共天下之乐
者，常享天下之福。”故上自黄帝、颛顼、尧、舜、禹、汤、文武，
咸以功济生人，天皆报以耆寿，垂荣无疆。陛下以孝
安宗庙，以仁牧黎庶，攘划祅凶，复张太平，宾礼贤俊，
待以终始，神功圣德，前古所不及。陛下躬行之，天地
宗庙，必相陛下以亿万之永。今乃方士韦山甫、柳泌
等，以丹术自神，更相“称引，诡为陛下延年。”臣谓士有
道者，皆匿名灭景，无求于世，岂肯干谒贵近，自鬻其
伎哉？今所至者，非曰知道，咸求利而来，自言飞炼为
神，以訹权贿，伪穷情得，不耻遁亡，岂可信厥术，御其
药哉？臣闻人食味，别声被色而生者也。味以行气，气
以实志。水火盐梅，以烹鱼肉。宰夫和之，齐之以味。君
子食“之，以平其心。”夫三牲五谷，禀五行以生也。发为
五味，天地生之，所以奉人，圣人节调，以致康彊。若乃
药剂者，所以御疾，岂常进之饵哉？况又金石性托酷
烈，而烧治积年，包炎产毒，未易可制。夫秦汉之君，亦
信方士矣，如卢生、徐福、栾大、李少君，后皆诈谲无成
功，事暴前策，皆可验视。《礼》：君之药，臣先尝“之，父之药，
子先尝之，臣子一也。愿以所治剂俾其人服之，竟一
岁以考真伪，则无不验矣。”帝怒，贬江陵令。穆宗立，泌
等诛，召潾，再迁刑部郎中。前率府仓曹参军曲元衡
杖民柏公成母死，有司以死在辜，外推元衡父荫赎
金。公成受赇不诉，以赦免。潾议曰：“杖棰者，官得施所
部；非所部，虽有罪，必请有司，明不可擅也。”元衡非在
官，公成母非所部，不可以荫免。公成取贿仇家，利母
之死，逆天性，当伏诛。有诏元衡流，公成论死。久之，由
给事中为汝州刺史，越法杖人辄死。以太子左庶子
分司东都，迁左散骑常侍、集贤殿学士，改刑部侍郎，
为华州刺史。召拜兵部侍郎，出为河南尹，复还旧官。
卒，赠户部尚书，谥曰敬。潾以道自任，悉心事上，疾党
附，不为权近所持。尝裒古今辞章，续梁昭明太子《文
选》，自号《大和通选》，上之。当时文士非与游者皆不取，
世恨其隘。宪宗竟以药弃天下，世益谓潾知言。